CELEX: 32006R0928
Language: da
Date: 2006-06-22 00:00:00
Title: Kommissionens forordning (EF) nr. 928/2006 af  22. juni 2006  om ændring af Rådets forordning (EF) nr. 32/2000 for så vidt angår visse nye GATT-bundne fællesskabstoldkontingenter

23.6.2006   
            
            
               DA
            
            
               Den Europæiske Unions Tidende
            
            
               L 170/14
            
         
      KOMMISSIONENS FORORDNING (EF) Nr. 928/2006
   af 22. juni 2006
   om ændring af Rådets forordning (EF) nr. 32/2000 for så vidt angår visse nye GATT-bundne fællesskabstoldkontingenter
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af Rådets forordning (EF) nr. 1808/95 (1), særlig artikel 9, stk. 1, litra b), og
   ud fra følgende betragtninger:
   
               (1)
            
            
               Af afgørelse 2006/333/EF (2) fremgår det, at Rådet har godkendt aftalen i form af brevveksling mellem Det Europæiske Fællesskab og Amerikas Forenede Stater i medfør af artikel XXIV, stk. 6, og artikel XXVIII i Den Almindelige Overenskomst om Told og Udenrigshandel (GATT) af 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union.
            
         
               (2)
            
            
               Aftalen i form af brevveksling mellem Det Europæiske Fællesskab og Amerikas Forenede Stater fastsætter nye, årlige toldkontingenter for visse varer.
            
         
               (3)
            
            
               Forordning (EF) nr. 32/2000 åbnede og fastsatte forvaltning af GATT-bundne fællesskabstoldkontingenter, der tog sigte på at blive anvendt i kronologisk orden efter datoen for toldangivelser.
            
         
               (4)
            
            
               For at gennemføre visse nye, årlige toldkontingenter, som fastsat i aftalen i form af brevveksling er det nødvendigt at ændre forordning (EF) nr. 32/2000.
            
         
               (5)
            
            
               Rådets forordning (EF) nr. 711/2006 af 20. marts 2006 om gennemførsel af aftalen i form af brevveksling mellem Det Europæiske Fællesskab og Amerikas Forenede Stater i medfør af artikel XXIV, stk. 6, og artikel XXVIII i Den Almindelige Overenskomst om Told og Udenrigshandel (GATT) af 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union, der ændrer og supplerer bilag I til forordning (EØF) nr. 2658/87 om told- og statistiknomenklaturen og den fælles toldtarif (3) fastsætter gennemførelsen af de nye toldkontingenter til seks uger efter offentliggørelsen i Den Europæiske Unions Tidende. Kommissionens gennemførelsesforordning bør derfor gælde fra samme dato.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 32/2000 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 22. juni 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juni 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 5 af 8.1.2000, s. 1. Senest ændret ved Kommissionens forordning (EF) nr. 2158/2005 (EUT L 342 af 24.12.2005, s. 61).
   
      (2)  EUT L 124 af 11.5.2006, s. 13.
   
      (3)  EUT L 124 af 11.5.2006, s. 1.
   
      BILAG
      Følgende tilføjes til tabellen i bilag I til forordning (EF) nr. 32/2000:
      
         
                     »09.0084
                  
                  
                     1702 50 00
                  
                  
                      
                  
                  
                     Kemisk ren fructose
                  
                  
                     Fra den 1. januar til den 31. december
                  
                  
                     1 253 t
                  
                  
                     20
                  
               
                     09.0085
                  
                  
                     1806
                  
                  
                      
                  
                  
                     Chokolade og andre næringsmidler, der indeholder kakao
                  
                  
                     Fra den 1. januar til den 31. december
                  
                  
                     107 t
                  
                  
                     43
                  
               
                     09.0086
                  
                  
                     1902 11 00
                     1902 19
                     1902 20 91
                     1902 20 99
                     1902 30
                     1902 40
                  
                  
                      
                  
                  
                     Rå eller kogte pastaprodukter, med fyld eller tilberedt på anden måde, undtagen pastaprodukter med fyld under KN-underposition 1902 20 10 og 1902 20 30, rå eller tilberedt couscous
                  
                  
                     Fra den 1. januar til den 31. december
                  
                  
                     532 t
                  
                  
                     11
                  
               
                     09.0087
                  
                  
                     1901 90 99
                     1904 30 00
                     1904 90 80
                     1905 90 20
                  
                  
                      
                  
                  
                     Tilberedte næringsmidler af korn
                  
                  
                     Fra den 1. januar til den 31. december
                  
                  
                     191 t
                  
                  
                     33
                  
               
                     09.0088
                  
                  
                     2106 90 98
                  
                  
                      
                  
                  
                     Andre tilberedte næringsmidler, ikke andetsteds tariferet
                  
                  
                     Fra den 1. januar til den 31. december
                  
                  
                     921 t
                  
                  
                     18«